# Estil

&Mike.McBride; &Mike.McBride.mail;
&traductor.Antoni.Bella;
2008-09-30
&kde; 4.2
KDE
KControl
estil

## Estil

### Introducció

Aquest mòdul s'usa per a configurar el mode en el que el &kde; dibuixarà individualment els estris.

Un estri (widget) és un terme d'ús comú entre els programadors per a referir-se a elements de la interfície d'usuari tal com els botons, menús i barres de desplaçament. Podeu pensar en ells com en les peces fonamentals que s'assemblen per a crear la vostra aplicació.

Amb aquest mòdul podreu configurar com es dibuixaran els estris, però per a canviar-ne el color haureu de consultar la secció titulada Colors.

Aquest plafó està dividit en dues pestanyes: Estil i Ajust fi.

#### La pestanya Estil

La llista superior, etiquetada com a Estil de l'estri conté una llista d'estils preestablerts. Cada estil disposa d'un nom i una breu descripció.

Per a canviar els estils, simplement feu clic a sobre del nom de l'estil i se'n mostrarà una vista prèvia a la caixa inferior de la llista d'estils.

Si l'estil és configurable, el botó Configura... de la dreta de la llista s'activa i es pot usar per a obrir un diàleg per a seleccionar més paràmetres.

#### La pestanya Ajust fi

Posició del text

  Aquesta llista desplegable us permet determinar a on apareixerà per omissió el text del nom del botó. Si se selecciona Només icones, aleshores no hi haurà text en els botons de la barra d'eines. Si se selecciona Només text, aleshores la icona dels botons serà substituïda pel text amb el nom del botó. Si se selecciona Text vora les icones, el nom del botó se situarà a la dreta de la icona. Si se selecciona Text sota les icones, el valor per omissió serà tenir el text del botó sota la icona.

  Aquesta opció especifica la posició per omissió. Cada aplicació pot sobreescriure l'opció de configuració establerta en aquest plafó.

Mostra icones en els botons

  Si se selecciona aquesta opció, els botons d'acció (com Bé i Aplica) tindran una petita icona situada a dintre seu per actuar com a una referència visual. Si no se selecciona aquesta opció, aleshores només apareixerà el text sobre el botó.