# Arranjament de les notificacions del sistema

&Mike.McBride; &Mike.McBride.mail;
&traductor.Antoni.Bella;
2009-11-19
&kde; 4.4
KDE
Arranjament del sistema
notificació del sistema
notificació

## Arranjament de les notificacions del sistema

El &kde;, com totes les aplicacions, necessita informar a l'usuari quan es produeix un problema, es finalitza una tasca o si succeeix quelcom. El &kde; empra un conjunt de Notificacions del sistema per a mantenir informat a l'usuari del que està succeint.

Usant aquest mòdul, podreu determinar el que farà el &kde; per a comunicar-vos cada esdeveniment.

Aquest mòdul d'arranjament consisteix de les dues pestanyes Aplicacions i Arranjament del reproductor.

### Aplicacions

Per a configurar una notificació, simplement seleccioneu l'aplicació des de la llista desplegable a la part superior del diàleg anomenada Font de l'esdeveniment. Això us llevarà una llista amb totes les notificacions configurables per a l'aplicació. La llista de notificacions inclou 6 columnes situades a l'esquerra del nom de la notificació. Aquestes columnes (d'esquerra a dreta) són:

Reprodueix un so

  Això fa exactament el que penseu. Si existeix una icona en aquesta columna, el &kde; reproduirà un so específic en un altaveu. Es sol usar per als jocs en el &kde; en iniciar una nova partida, o en una altra acció a dins del joc.

Mostra un missatge en una finestra emergent

  Si hi ha una icona present en aquesta columna, el &kde; obrirà una caixa de missatge i informarà a l'usuari de la notificació. Aquesta és la opció que es sol emprar per alertar als usuaris d'un error.

Registra en un fitxer

  Si hi ha una icona present en aquesta columna, el &kde; escriurà certa informació a un fitxer en el disc desprès de rebre-la. Aquesta és d'utilitat per a seguir problemes o canvis importants al sistema.

Marca l'entrada de la barra de tasques

  Si hi ha una icona en aquesta columna, el &kde; farà que la barra de tasques flaixos fins que l'usuari faci clic a l'entrada de la barra de tasques. Això és d'utilitat si voleu que l'usuari atengui el programa (per exemple, quan es rep un nou missatge de correu electrònic, o quan algú demana per l'usuari en un canal d'IRC).

Veu

  Si està marcada aquesta caixa de selecció, el &kde; farà flaixos a la barra de tasques de l'aplicació que hagi produït la notificació fins que l'usuari faci clic sobre l'entrada de la barra de tasques.

Executa una ordre

  Si hi ha una icona present en aquesta columna, s'executarà un programa per separat quan es produeixi aquesta notificació. Això es pot usar per a executar un programa que ajudi a recuperar les dades, apagar un sistema potencialment compromès o enviar un correu electrònic a un usuari per alertar-lo d'un problema.

#### Canvia una notificació

Per a fer canvis a una notificació, feu un clic sobre el nom de la notificació amb el &BER;. La notificació es ressaltarà i s'activaran les caselles de selecció per a tots els tipus de notificació.

Poden produir-se varis esdeveniments a partir d'una sola notificació. Com per exemple, reproduir un so i fer aparèixer una caixa de missatge en resposta a una notificació del sistema. Una notificació no evitarà d'altres notificacions pugin operar.

La següent llista detalla cadascun dels tipus de notificacions i com usar-les.

Reprodueix un so

  Si es marca aquesta caixa de selecció, el &kde; reproduirà un so cada vegada que la notificació sigui iniciada. Per especificar el so, useu la caixa de text situada a la dreta de la caixa de selecció per introduir la localització de la carpeta del fitxer de so que vulgueu reproduir al &kde;. Podeu usar el botó de carpeta (emplaçat una mica més a la dreta de la caixa de diàleg) per a veure el vostre arbre de directoris. Per escoltar una prova del so, tan sols haureu de fer clic en el botó de reproducció (un petit botó just a la dreta de Reprodueix un so).

Mostra un missatge en una finestra emergent

  Si es marca aquesta caixa de selecció, el &kde; obrirà una caixa de missatges i informarà a l'usuari de la notificació. El text de la caixa no es pot canviar des d'aquest diàleg. Si marqueu la caixa anomenada Usa una finestra passiva que no interrompi un altre treball, el &kde; obrirà una caixa de missatge, però no canviarà els escriptoris i la caixa de missatge no apareixerà fins que l'usuari no torni al programa que ha generat la notificació. Si aquesta caixa no està marcada, l'usuari haurà de respondre a la caixa de missatge fins i tot si això implica que s'aturi el treball en un altra programa.

Registra al fitxer

  Si es marca aquesta caixa de selecció, el &kde; escriurà certa informació a un fitxer en el disc per a una posterior recuperació. Per especificar el fitxer de registre a usar, introduïu el nom de la ruta en la caixa de text mostrada a la dreta de la caixa de selecció. Podeu usar el botó de carpeta (emplaçat una mica més a la dreta de la caixa de diàleg) per a veure el vostre arbre de directoris.

Marca l'entrada de la barra de tasques

  Si està marcada aquesta caixa de selecció, el &kde; farà flaixos a la barra de tasques de l'aplicació que hagi produït la notificació fins que l'usuari faci clic sobre l'entrada de la barra de tasques.

Executa una ordre

  Si es marca aquesta caixa de selecció, s'executarà un programa quan se produeixi aquesta notificació. Per especificar el programa a executar, introduïu el nom de la ruta en la caixa de text mostrada a la dreta de la caixa de selecció. Podeu usar el botó de carpeta (emplaçat una mica més a la dreta de la caixa de diàleg) per a veure el vostre arbre de directoris.

Veu

  Si es marca aquesta caixa de selecció, el &kde; utilitzarà el KTTS per a pronunciar el missatge de l'esdeveniment, nom de l'esdeveniment, o un text personalitzat.

  Si seleccioneu Pronuncia un text personalitzat, introduïu el text a la caixa. Podeu utilitzar les següents cadenes de substitució en el text:

  - `%e` Nom de l'esdeveniment
  - `%a` Aplicació que envia l'esdeveniment
  - `%m` Missatge enviat per l'aplicació

Podeu usar les columnes d'icones (mostrades a l'esquerra de les notificacions) per a seleccionar o desseleccionar ràpidament les opcions. Fent clic a la columna amb el &BER; es canviarà l'activació de la notificació.

### Arranjament del reproductor

Usa el sistema de so del &kde;

  Si està marcat aquest botó, el &kde; reproduirà totes les notificacions de so usant el sistema de so del &kde;. Podeu ajustar el volum del sistema de notificacions usant el botó lliscant.

  El botó lliscant tan sols afecta al sistema de notificacions del &kde;. Els canvis d'aquest no afectaran a la resta de sons del vostre ordinador.

Usa un reproductor extern

  Si està marcat aquest botó de ràdio, el &kde; no usarà el sistema de so del &kde; per a reproduir el so. És una bona elecció si el format del so voleu usar no està implementat pel sistema de notificacions del &kde;. Després de seleccionar aquest botó, introduïu la ruta completa i el nom del programa que vulgueu usar en el camp de text. Podeu usar el botó de carpeta (emplaçat una mica més a la dreta de la caixa de diàleg) per a veure l'arbre de directoris.

Sense sortida de so

  Deshabilita totes les notificacions.